Piala Sumbangsih 2024

Piala Sumbangsih 2024 merupakan edisi ke 39 bagi Piala Sumbangsih, sejak ianya diperkenalkan pada tahun 1985. Perlawanan ini akan dimainkan antara Johor Darul Ta'zim, juara Liga Super 2023 dan Selangor, naib juara Liga Super 2023. 

Perlawanan itu diadakan di Stadium Sultan Ibrahim pada 10 Mei 2024. Ini adalah perlawanan pertama Liga Malaysia memperkenalkan sistem semakan pembantu pengadil video (VAR). Johor Darul Ta'zim merupakan juara bertahan enam kali berturut-turut.

Pada 8 Mei 2024, Selangor mengumumkan penarikan diri daripada perlawanan Piala Sumbangsih kerana kebimbangan keselamatan berikutan beberapa siri insiden jenayah dan ugutan yang melibatkan beberapa pemain dan pegawai pasukan, termasuk pemain mereka, Faisal Halim, yang menjadi mangsa aktiviti jenayah dan mengalami lecur tahap-empat selepas disimbah dengan serangan asid. Berikutan penarikan diri Selangor, perlawanan secara rasmi dibatalkan oleh Liga Bola Sepak Malaysia (MFL), dan Johor Darul Ta'zim telah dianugerahkan sebagai pemenang Piala Sumbangsih, dan akan diberi kemenangan percuma dengan keputusan 3–0.

Johor Darul Ta'zim memenangi 3–0 menentang Selangor menerusi  'kemenangan percuma'  bagi merangkul gelaran.

Peraturan
Perlawanan Piala Sumbangsih merupakan perlawanan pertama bagi kejohanan Liga Super di mana pungutan mata perlawanan akan dikira sebagai mata di dalam Liga Super. Venue bagi perlawanan ini akan diberikan secara automatik kepada kelab yang menjuarai Liga Super pada edisi lepas.

Seperti edisi-edisi terdahulu FAM menetapkan perubahan format sejak 2016, bahawa pemenang edisi lepas, masing-masing dari liga super dan piala Malaysia, akan menentang satu sama lain bagi merebut Piala Sumbangsih. Sekiranya pemenang bagi liga super dan piala Malaysia adalah pasukan yang sama, keputusan pasukan yang akan menentang pemenang liga super dan piala Malaysia tersebut akan ditentukan kemudian oleh badan induk bola sepak berkenaan.

Pemenang akan ditentukan mengikut susunan berikut:
Pasukan yang menang dalam perlawanan pada masa penuh, dan jika seri;
Pasukan yang menang dalam penentuan sepakan penalti mengikut undang - undang permainan FIFA.
Pungutan mata hanya akan dikira mengikut keputusan masa penuh (90 minit) bagi perlawanan tersebut.

Latar belakang

Selangor mendapat kedudukan dalam Piala Sumbangsih selepas menduduki tempat kedua dalam Liga Super 2023. Berdasarkan peraturan semasa, perlawanan akan dimainkan antara juara Liga Super dan juara Piala Malaysia, oleh kerana Johor Darul Ta'zim telah menjuarai Piala Malaysia 2023 dan Liga Super 2023, ianya akan diganti dengan pasukan yang menduduki tempat kedua dalam Liga Super 2023. Johor Darul Ta'zim memenangi tempat mereka selepas menjuarai Liga Super 2023.

Butiran Perlawanan

Pemenang


 Lihat juga 
 Liga Super Malaysia 2024–25
 Liga A1 Semi-Pro 2024–25
 Piala FA Malaysia 2024
 Piala Malaysia 2024–25
 Piala Cabaran Malaysia 2024–25
 Piala MFL 2024–25
 Piala Presiden Malaysia 2024
 Piala Belia Malaysia 2024

Nota

 Rujukan 

 Pautan luar 

Kategori:2024 di Malaysia
2024
Super Malaysia
Liga Super Malaysia
Kategori:2024 dalam bola sepak Malaysia